
ROMÂNIA

CONSILIUL LOCAL AL MUNICIPIULUI TIMIŞOARA

DIRECŢIA POLIŢIA COMUNITARĂ
Număr operator de date cu caracter personal: 5082
Str. Lorena nr. 35, Timişoara; 

Tel./Fax: +40-256-246112 

E-mail: dpctim@gmail.com: Web: http://www.polcomtim.ro
C.U.I. 20568553
Nr. ........... din ................................
                                                                                                                                    APROB
                                                                                                                                    PRIMAR

                                                                                                            Dr. Ing. GHEORGHE CIUHANDU

REFERAT 
privind reorganizarea Serviciului Public – Directia Politia Comunitara Timisoara
Serviciul Public – Directia Politia Comunitara Timisoara functioneaza in baza Hotararii Consiliului Local nr. 586/19.12.2006 ca serviciu public, fara personalitate juridica, in subordinea Consiliului Local al Municipiului Timisoara, cu un numar de 684 posturi aprobate, din care in prezent sunt ocupate 340 posturi. 
Avand in vedere intrarea in vigoare a Ordonantei de Urgenta nr. 63/2010 pentru modificarea si completarea Legii nr. 273/2006 privind finantele publice locale, precum si pentru stabilirea unor masuri financiare, autoritatile administratiei publice locale au obligatia ca in termen de 40 de zile de la intrarea in vigoare a ordonantei sa aprobe noile organigrame si sa rectifice bugetele de venituri si cheltuieli astfel incat sa se incadreze in numarul maxim de posturi determinat potrivit anexei.  
In acest sens, in art. III alin. (5) din O.U.G. nr. 63/2010 se prevede ca: ”pentru reducerea cheltuielilor de personal si incadrarea in numarul maxim de posturi prevazut la alin. (1) si (2),  respectiv in nivelul maxim al cheltuielilor de personal stabilit potrivit alin (4), ordonatorii de credite ai bugetelor prevazute la art. 1 alin (2) din Legea nr. 273/2006 privind finantele publice locale, cu modificarile si completarile ulterioare, pot reduce numarul de posturi finantate si, respectiv, pot disponibiliza, in conditiile legii, personalul aferent”.    
Conform pct. 3 litera a) din Anexa la Ordonanta de urgenta, pentru serviciul public al politiei comunitare este prevazut un post pentru fiecare 1000 de locuitori. 

Institutia Prefectului – Judetul Timis, prin adresa nr. 8099/13.07.2010, a comunicat Primariei Municipiului Timisoara numarul maxim de posturi stabilite pentru Politia Comunitara Timisoara – 311 posturi.   

In urma reorganizarii institutiei propunem urmatoarea structura:

· Director executiv – 1 post 
· Director executiv adjunct – 1 post 

· Serviciul Resurse Umane si Formare Profesionala – 8 posturi
· Biroul Juridic – 6 posturi

· Compartimentul Comunicatii Informatizare – 2 posturi

· Biroul Comunicare, Relatii cu publicul si Registratura – 7 posturi

· Serviciul Ordine Publica – 12 posturi

· Biroul (Sectia) 1 Ordine Publica – 103 posturi

· Biroul (Sectia) 2 Ordine Publica – 50 posturi
· Serviciul Dispecerat si Interventii Rapide – 24 posturi

· Serviciul Paza Obiective – 64 posturi

· Biroul Blocari – Ridicari si Auto Abandonate – 19 posturi

· Serviciul Financiar Contabilitate si Achizitii Publice – 8 posturi
· Biroul Logistic – Administrativ – 6 posturi

TOTAL = 311 posturi
Ca urmare a acestor modificari, rezulta o reducere de 373 posturi din care 327 functii publice (316 functii publice de executie si 11 functii publice de conducere) si 46 functii in regim contractual.
Precizam ca din cele 373 posturi reduse, 334 de posturi sunt vacante.
Avand in vedere considerentele de mai sus, propunem aprobarea Organigramei, Statului de functii si a Regulamentului de Organizare si Functionare a Serviciului Public – Directia Politia Comunitara Timisoara, conform anexelor (1-3) parte integranta din prezentul referat. 

